b'\n_START_ARTICLE_\nAZF (tovarna)\n_START_PARAGRAPH_\nAZF (francoska okraj\xc5\xa1ava za \xc2\xbbAZote Fertilisant\xc2\xab, kar pomeni du\xc5\xa1ikova gnojila) je bilo ime kemi\xc4\x8dne tovarne v Toulouse (Francija),  ki je eksplodirala 21. septembra 2001. Eksplozija tovarne je bila enokovredna od 20 do 40 ton TNT. Izmerili so stopnjo 3,4 po Richterjevi lestvici. Zvok eksplozije pa je bilo sli\xc5\xa1ati tudi 80 km stran. Eksplozija je povzro\xc4\x8dila 29 smrtnih \xc5\xbertev, 2500 huje ranjenih in 8000 la\xc5\xbeje ranjenih. Zavarovalnice so \xc5\xbee pla\xc4\x8dale od\xc5\xa1kodnine, ki so presegle tudi 1 500 000 000 \xe2\x82\xac (1,5 milijarde \xe2\x82\xac)._NEWLINE_Sprva so bile oblasti prepri\xc4\x8dane, da je bila eksplozija nesre\xc4\x8da, vendar pa je minister za okolje kasneje menil, da bi eksplozija lahko bila tudi \xc2\xbbteroristi\xc4\x8dni napad\xc2\xab\xc2\xa0v sklopu napadov 11. septembra. V obmo\xc4\x8dju eksplozije je bilo najdeno telo delavca, ki je simpatiziral z islamskim fundamentalizmom, a je uradna preiskava pokazala, da je do eksplozije pri\xc5\xa1lo naklju\xc4\x8dno. Spomladi 2004 se je teroristi\xc4\x8dna skupina poimenovala z enakim imenom in grozila Francoski vladi z bombnimi napadi na \xc5\xbeeleznice.\n_START_SECTION_\nEksplozija kemi\xc4\x8dne tovarne v Toulouse\n_START_PARAGRAPH_\nDne 21. Septembra 2001, se je zgodila velika eksplozija v tovarni umetnih gnojil AZF v Toulousu v Franciji. Tovarna AZF je pripadala podru\xc5\xbenici Grande Paroisse skupine Total._NEWLINE_V hangarju \xc5\xa1tevilka 221 je bilo shranjenih 300 ton amonijevega nitrata (maksimalna kapaciteta je bila 2000 ton). Uni\xc4\x8dena je bila celotna tovarna. Eksplozija je povzro\xc4\x8dila krater globine 20 do 30 metrov s premerom 200 metrov, jekleni nosilci pa so bili najdeni tudi 3 kilometre stran od eksplozije. Eksplozija je merila 3,4 po Richterjevi lestvici, predvidoma z mo\xc4\x8djo enakovredno 20 do 40 ton TNT-ja. Eksplozijo je bilo sli\xc5\xa1ati tudi 80 kilometrov dale\xc4\x8d stran. Poro\xc4\x8dali so, da je zaradi veliko zvoka in akustike hribov, bilo sli\xc5\xa1ati kot, da je do eksplozije pri\xc5\xa1lo na ve\xc4\x8d mestih. Policija je sprva menila, da se je spro\xc5\xbeilo vsaj 5 bomb hkrati. To\xc4\x8dno \xc5\xa1tevilo eksplozij je \xc5\xa1e vedno sporno._NEWLINE_Tovarna je bila v bli\xc5\xbeini mesta (le kilometer stran) Le Mirail, ki velja za eno izmed najbolj naseljenih obmo\xc4\x8dij. Evakuirati je bilo potrebno \xc5\xa1tevilne \xc5\xa1ole, eno univerzo, eno bolni\xc5\xa1nico in psihiatri\xc4\x8dno bolni\xc5\xa1nico.\n_START_SECTION_\n\xc5\xbdrtve eksplozije\n_START_PARAGRAPH_\nNesre\xc4\x8da je povzro\xc4\x8dila 29 smrtnih \xc5\xbertev. Med \xc5\xbertvami je bilo 28 tovarni\xc5\xa1kih delavcev in en dijak iz sosednje \xc5\xa1ole. Hudo ranjenih je bilo 2500 \xc5\xbertev, la\xc5\xbeje ranjenih pa 8000 \xc5\xbertev. V bli\xc5\xbenjem mestu je bilo razbitih dve tretjini oken, razbitine pa so povzro\xc4\x8dile 70 o\xc4\x8desnih ran in ve\xc4\x8d tiso\xc4\x8d ureznin, pri katerih je bilo potrebno \xc5\xa1ivanje. Celotne posledice katastrofe na okolje \xc5\xa1e niso to\xc4\x8dno znane. Zavarovalnice so \xc5\xbee pla\xc4\x8dale skupno \xc5\xa1kodo, ki pa trenutno presega 1,5 milijarde \xe2\x82\xac.\n_START_SECTION_\nPosledice\n_START_PARAGRAPH_\nSklep uradne preiskave je bil, da je skladi\xc5\xa1\xc4\x8de amonijevega nitrata eksplodiralo zaradi nepravilnega ravnanja s to nevarno snovjo._NEWLINE_Natan\xc4\x8dneje, poobla\xc5\xa1\xc4\x8deni uradni strokovnjaki verjamejo, da je bila 500 kilogramska posoda natrijevega dikloroizocianurata napa\xc4\x8dno ozna\xc4\x8dena. Zaradi napa\xc4\x8dne ozna\xc4\x8dbe so to posodo odlo\xc5\xbeli v skladi\xc5\xa1\xc4\x8de amonijevega nitrata. Tu je bilo dovolj toplo in vla\xc5\xbeno, da bi lahko pri\xc5\xa1lo do reakcije z amonijevim nitratom, ki nato tvorita triklorid du\xc5\xa1ik, ki pa je izredno nestabilna spojina. Razgradnja du\xc5\xa1ikovega triklorida lahko proizvede dovolj toplote in tlaka potrebnega za spro\xc5\xbeitev amonijevega nitrata, ki pa obi\xc4\x8dajno potrebuje detonatorje, kadar ga uporabljajo kot industrijski eksploziv.\n_START_SECTION_\nPreiskava nesre\xc4\x8de\n_START_PARAGRAPH_\nTakratni francoski minister za okolje, Yves Cochet, je 4. oktobra 2001 razglasil, da bi eksplozija lahko bila teroristi\xc4\x8dni napad (eksplozija se je zgodila kmalu po napadih 11. septembra) in ozna\xc4\x8dil Hassan Jandoubi-ja (delavec podizvajalca, ki je bil ubit v nesre\xc4\x8di) za osebo, ki je pod preiskavo. Toulou\xc5\xa1ki to\xc5\xbeilec je prepovedal francoskemu protiteroristi\xc4\x8dnemu organu preiskavo Jandoubi-jeve hi\xc5\xa1e za pet dni po incidentu._NEWLINE_Policija je menila, da je imel Jandoubi mo\xc5\xbene \xc2\xbbislamske fundamentalisti\xc4\x8dne simpatije\xc2\xab. Trdili so, da je Jandoubijevo dekle odstranilo vse sledove njegovih oblek in fotografij, \xc5\xa1e preden se je iskanje kon\xc4\x8dno za\xc4\x8delo. Francoske oblasti so menile, da je zamuda \xc5\xa1kodila preiskavi.'